جمهورباشقانی رجب طیب اردوغان، ۲۰۲۱.جی ایلده الده ائدیله‌ن صادرات رقملرینین رکورد سویه‌ده اولدوغونو بیلدیردی.
اردوغان ایستانبول‌دا گئچیردیگی مطبوعات توپلانتیسیندا ۲۰۲۱.جی ایلین خاریجی تیجارت رقملرینی آچیقلادی.
جمهورباشقانی،
"تورکیه بحرانلاری یؤنتن، حتی بحرانلاری فورصته چئویره‌ن اؤلکه‌یه چئوریلمیشدیر. ۲۰۲۱ ایلی توپلام صادراتیمیز گئچه‌ن ایلله مقایسه‌ده یوزده ۳۲،۹ آرتاراق ۲۲۵ میلیارد ۳۶۸ میلیون دلارا چاتدی. بو، رکورددور" دئدی.
رجب طیب اردوغان،
«۲۰۰۲ده ساده‌جه ۸۷،۶ میلیارد دلار اولان خاریجی تیجارت حجمیمیزی ۲۰۲۱.جی ایلده ۴۹۶،۷ میلیارد دلارا چاتدیردیق» دئدی.
اردوغان،
"صادر ائدیله‌ن ۷۵ محصول قروپون‌دا جمهوریت تاریخینین ان یوکسک صادرات دگرینه چاتدیق" دئدی.
جمهورباشقانی خاریجی تیجارت کسرینین اؤنجه‌کی ایلله مقایسه‌ده یوزده ۷،۸ آزالاراق ۴۵،۹ میلیارد دلارا دوشدوگونو، صادراتین وارداتا نیسبتی ایسه یوزده ۸۳،۱ اولدوغونو بیلدیردی.
صادرات‌دا ان چوخ آرتیشین آمریکایا اولدوغونو دیله گتیره‌ن جمهورباشقانی:
"گونئی آمریکایا صادراتیمیز یوزده ۸۶،۶، آوروپا بیرلیگی دیشی آوروپا اؤلکه‌لرینه یوزده ۲۹، یاخین و اورتا دوغویا یوزده ۲۲،۶، قوزئی آفریقایا یوزده ۴۴،۸ نسبتینده آرتمیشدیر. حاضردا دونیا ایله رقابت یاریشیریق. قلوبال میقیاس‌دا بیر یاریش ایچینده‌ییک. "سون ۱۲ آیین اون بیرینده صادرات رکوردو قیردیق. تورکیه بون ودا باشاردی. بو رقملرله تورکیه دونیا تیجارتین‌ده سؤز صاحبی اولان اؤلکه‌یه چئوریلدی" دئدی.
تورک لیرا‌سی ایله تیجارت ائد‌ن اؤلکه‌لرین ساییسینین گوندن گونه آرتدیغینی بیلدیره‌ن اردوغان:
"۲۰۲۱.جی ایل اعتباریله ۲۰۵ اؤلکه و بؤلگه‌یه صادراتیمیزی اؤز پولوموزلا حیاتا گئچیردیک. تورک لیرا‌سی ایله ائتدییمیز خاریجی تیجارتین حجمی ۱۸۳ میلیارد لیرایا چاتدی" دئدی.
پرزیدنت اردوغان،
"(صادرات هدفی) ۲۰۲۲.جی ایل هدفلریمیزی ۲۵۰ میلیارد دلار اولاراق یئنی‌دن گؤزدن گئچیریریک" ایفاده‌سینی ایشلتدی.
